पवित्रता और मोक्ष का प्रतीक महाकुंभ

Sat, 18 Jan 2025 17:28:12 +0000

उत्तर प्रदेश के प्रयागराज में दुनिया के सबसे बड़े धार्मिक आयोजन के रूप में विख्यात महाकुंभ का 144 वर्षों के बाद आयोजन होने जा रहा है। 13 जनवरी (मकर संक्रांति) से 26 फरवरी (महा शिवरात्रि) तक होगा। 45 दिन तक चलने वाले इस पर्वो के भी महा पर्व "महाकुंभ" में लगभग 40 करोड़ से भी ज्यादा श्रद्धालुओं के आने की उम्मीद जताई जा रही है। यह आयोजन कितना भव्य होने वाला है इसका अंदाजा आप इस बात से लगा सकते है कि उ.प्र. की योगी सरकार के महाकुंभ के लिए ₹5500 करोड़ और केंद्र सरकार के ₹2100 करोड़ को मिला लिया जाए तो यह राशि ₹7600 करोड़(₹120 करोड़ प्रति दिन) हो जाती है। इतने भारी भरकम बजट के साथ महाकुंभ, भारत में आई. पी. एल. के बाद दूसरा सबसे मेहंगा आयोजन हो जाता है। वहीं अगर महाकुंभ से योगी सरकार को होने वाली कमाई की बात करें तो यह लगभग 25 हजार करोड़ रुपये के आस पास मानी जा रही है।