उत्तराखंड में "राष्ट्रीय खेल" के 38 वे संस्करण का आयोजन

Tue, 28 Jan 2025 19:12:51 +0000

उत्तराखंड राज्य की स्थापना दिवस के 25 वर्ष पूर्ण होने के उपलक्ष में राज्य की राजधानी देहरादून में 38 वे राष्ट्रीय खेलों का आयोजन किया जा रहा है। 28 जनवरी से 14 फरवरी (17 दिनों ) तक चलने वाले खेलों के इस महाकुंभ का उद्घाटन प्रधानमंत्री नरेंद्र मोदी ने किया। जिसके शुभंकर का नाम राज्य के राज्य पक्षी मोनाल के नाम पर "मौली" रखा गया है। कार्यक्रम का आयोजन राज्य के 8 जिलों के 11 शहरों में किया जा रहा है। जिसमें देश भर से लगभग 10 हजार से ज्यादा खिलाड़ी ,35 खेलों में भाग लेंगे। इन 35 खेलों में से सिर्फ 33 खेलों में ही पुरस्कार वितरण किया जाएगा। शेष बचे दो खेलों को प्रदर्शनी खेलों के रूप में जोड़ा गया है। राष्ट्रीय खेलों के इतिहास में ऐसा पहली बार हो रहा है, जब योग और मलखंब को भी खेल के रूप में इसमें जोड़ा गया है।